મેક ઇન ઇન્ડિયાનો ઉદ્દેશ મલ્ટીનેશનલ કંપની ભારતમાં ઉત્પાદન કરે અને વિદેશમાં વેચે તેનો છે. સેમસંગ જેવી કંપની બંને રીતે ફાયદો મળે તે માટે પ્રયાસો કરી રહી છે. તેનો ફાયદો દેશને પણ થશે, કેમ કે સ્થાનિક માંગ પૂરી કરવા માટે ચીન, કોરિયા, તાઇવાનથી ફોન આવે તેના બદલે સ્થાનિક ધોરણે તૈયાર થાય તેનો ફાયદો જ છે. ક્રૂડ કરતાંય ઇલેક્ટ્રોનિક્સની આયાત અટકાવવી ભારત માટે વધુ જરૂરી છે અને તે દિશામાં સેમસંગે નોઇડામાં બનાવી તેવી વધુ જાઈન્ટ ફેક્ટરીઓની પણ જરૂર છે.